CELEX: 32022R0490
Language: hr
Date: 2022-03-25 00:00:00
Title: Provedbena uredba Komisije (EU) 2022/490 оd 25. ožujka 2022. o izmjeni Provedbene uredbe (EU) 2018/2019 u pogledu određenog bilja za sadnju vrsta Juglans regia L., Nerium oleander L. i Robinia pseudoacacia L. podrijetlom iz Turske te o izmjeni Provedbene uredbe (EU) 2020/1213 u pogledu fitosanitarnih mjera za unos tog bilja za sadnju na područje Unije

28.3.2022   
               
               
                  HR
               
               
                  Službeni list Europske unije
               
               
                  L 100/10
               
            
         PROVEDBENA UREDBA KOMISIJE (EU) 2022/490
         оd 25. ožujka 2022.
         o izmjeni Provedbene uredbe (EU) 2018/2019 u pogledu određenog bilja za sadnju vrsta Juglans regia L., Nerium oleander L. i Robinia pseudoacacia L. podrijetlom iz Turske te o izmjeni Provedbene uredbe (EU) 2020/1213 u pogledu fitosanitarnih mjera za unos tog bilja za sadnju na područje Unije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 42. stavak 4. treći podstavak,
         budući da:
         
                     (1)
                  
                  
                     Provedbenom uredbom Komisije (EU) 2018/2019 (2) utvrđen je popis visokorizičnog bilja, biljnih proizvoda i drugih predmeta na temelju preliminarne procjene.
                  
               
                     (2)
                  
                  
                     Provedbenom uredbom Komisije (EU) 2018/2018 (3) utvrđena su posebna pravila u vezi s postupkom koji treba slijediti kako bi se provela procjena rizika povezanog s visokorizičnim biljem, biljnim proizvodima i drugim predmetima u smislu članka 42. stavka 4. Uredbe (EU) 2016/2031.
                  
               
                     (3)
                  
                  
                     Nakon preliminarne procjene 34 roda i jedna vrsta bilja za sadnju podrijetlom iz svih trećih zemalja uvršteni su u Prilog Provedbenoj uredbi (EU) 2018/2019 kao visokorizično bilje, a među njima su i rodovi Juglans L., Nerium L. i Robinia L.
                  
               
                     (4)
                  
                  
                     U skladu s Uredbom (EU) 2016/2031, ako se na temelju procjene rizika zaključi da bilje, biljni proizvod ili drugi predmet podrijetlom iz treće zemlje, skupine trećih zemalja ili određenog područja predmetne treće zemlje predstavlja neprihvatljiv rizik od štetnih organizama, ali se taj rizik može smanjiti na prihvatljivu razinu primjenom određenih mjera, Komisija to bilje, biljni proizvod ili drugi predmet treba ukloniti s popisa iz Priloga Provedbenoj uredbi (EU) 2018/2019 i uvrstiti na popis na koji se upućuje u članku 41. stavku 2. Uredbe (EU) 2016/2031.
                  
               
                     (5)
                  
                  
                     Taj popis utvrđen je Provedbenom uredbom Komisije (EU) 2020/1213 (4)
                     
                  
               
                     (6)
                  
                  
                     Turska je 9. kolovoza 2019. podnijela zahtjev Komisiji za izvoz u Uniju cijepljenih dvogodišnjih biljaka za sadnju, golog korijenja, bez lišća i maksimalnog promjera 2 cm (mjereno pri dnu stabljike), vrste Juglans regia L. Tom je zahtjevu priložena odgovarajuća tehnička dokumentacija.
                  
               
                     (7)
                  
                  
                     Europska agencija za sigurnost hrane („Agencija”) donijela je 19. svibnja 2021. znanstveno mišljenje o procjeni rizika robe za bilje za sadnju vrste Juglans regia L. iz Turske (5). Agencija je utvrdila da su za navedeno bilje za sadnju relevantni štetni organizmi Anoplophora chinensis, Euzophera semifuneralis, Garella musculana, Lasiodiplodia pseudotheobromae i Lopholeucaspis japonica, ocijenila je mjere za smanjenje rizika opisane u dokumentaciji za te štetne organizme i procijenila je vjerojatnost da je to bilje slobodno od tih štetnih organizama.
                  
               
                     (8)
                  
                  
                     Turska je 27. studenoga 2019. podnijela zahtjev Komisiji za izvoz u Uniju jednogodišnjih do četverogodišnjih biljaka za sadnju, s uzgojnim supstratom, vrste Nerium oleander L. Tom je zahtjevu priložena odgovarajuća tehnička dokumentacija.
                  
               
                     (9)
                  
                  
                     Agencija je 25. ožujka 2021. donijela znanstveno mišljenje o procjeni rizika robe za bilje za sadnju vrste Nerium oleander L. iz Turske (6). Agencija je utvrdila da je za navedeno bilje za sadnju relevantan štetni organizam Phenacoccus solenopsis, ocijenila je mjere za smanjenje rizika opisane u dokumentaciji za taj štetni organizam i procijenila je vjerojatnost da je to bilje slobodno od tog štetnog organizma.
                  
               
                     (10)
                  
                  
                     Turska je 27. studenoga 2019. podnijela zahtjev Komisiji za izvoz u Uniju trogodišnjih do sedmogodišnjih biljaka za sadnju, golog korijena i biljaka u uzgojnom supstratu vrste Robinia pseudoacacia L. Tom je zahtjevu priložena odgovarajuća tehnička dokumentacija.
                  
               
                     (11)
                  
                  
                     Agencija je 25. ožujka 2021. donijela znanstveno mišljenje o procjeni rizika robe za bilje vrste Robinia pseudoacacia L. iz Turske (7). Agencija je utvrdila da su za navedeno bilje za sadnju relevantni štetni organizmi Anoplophora chinensis, Lopholeucapsis japonica i Pochazia shantungensis, ocijenila je mjere za smanjenje rizika opisane u dokumentaciji za te štetne organizme i procijenila je vjerojatnost da je to bilje slobodno od tih štetnih organizama.
                  
               
                     (12)
                  
                  
                     Na temelju tih mišljenja trebalo bi donijeti neophodne mjere u obliku fitosanitarnih uvoznih zahtjeva kako bi se odgovorilo na rizik od tih štetnih organizama i osiguralo da fitosanitarni rizik od unosa navedenog bilja u Uniju bude sveden na prihvatljivu razinu.
                  
               
                     (13)
                  
                  
                     Stoga bi iz Priloga Provedbenoj uredbi (EU) 2018/2019 trebalo ukloniti sljedeće bilje: biljke za sadnju vrste Juglans regia L. podrijetlom iz Turske, stare najviše dvije godine, golog korijenja, bez lišća i maksimalnog promjera 2 cm (mjereno pri dnu stabljike), biljke za sadnju vrste Nerium oleander L. podrijetlom iz Turske, stare najviše četiri godine i biljke za sadnju vrste Robinia pseudoacacia podrijetlom iz Turske, stare najviše sedam godina i maksimalnog promjera 25 cm. To bilje za sadnju trebalo bi uvrstiti u Prilog Provedbenoj uredbi (EU) 2020/1213 i, ako je primjenjivo, u njemu bi trebalo utvrditi potrebne fitosanitarne uvozne mjere.
                  
               
                     (14)
                  
                  
                     S obzirom na nesigurnosti koje je Agencija utvrdila u spomenutoj dokumentaciji, rizik koji proizlazi iz unosa navedenog bilja u Uniju ne može se smanjiti na prihvatljivu razinu ako se primjenjuju samo mjere koje je Turska predložila u dokumentaciji . Kako bi se fitosanitarni rizik smanjio na takvu razinu, uz mjere koje je Turska već predložila u dokumentaciji trebalo bi utvrditi zahtjev da to bilje mora biti uzgojeno na mjestima proizvodnje koja su slobodna od štetnih organizama.
                  
               
                     (15)
                  
                  
                     
                        Anoplophora chinensis i Lopholeucaspis japonica navedeni su kao karantenski štetni organizmi Unije u Prilogu II. Provedbenoj uredbi Komisije (EU) 2019/2072 (8). Euzophera semifuneralis, Garella musculana, Lasiodiplodia pseudotheobromae, Phenacoccus solenopsis i Pochazia shantungensis još nisu uvršteni na taj popis, ali moguće je da će nakon provedbe potpune procjene rizika ispuniti uvjete za uvrštenje.
                  
               
                     (16)
                  
                  
                     U skladu s člankom 42. stavkom 5. Uredbe (EU) 2016/2031 procjena rizika provest će se u razumnom roku. Međutim, s obzirom na potražnju za uvozom, do dovršetka procjene rizika potrebne su i primjerene su privremene fitosanitarne mjere koje se odnose na štetne organizme Euzophera semifuneralis, Garella musculana, Lasiodiplodia pseudotheobromae, Phenacoccus solenopsis i Pochazia shantungensis.
                  
               
                     (17)
                  
                  
                     Radi ispunjavanja obveza koje proizlaze iz Sporazuma Svjetske trgovinske organizacije o primjeni sanitarnih i fitosanitarnih mjera (9) uvoz te robe u Uniju trebao bi početi što prije. Stoga bi ova Uredba trebala stupiti na snagu trećeg dana od dana objave u Službenom listu Europske unije.
                  
               
                     (18)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Izmjena Provedbene uredbe (EU) 2018/2019
            Prilog Provedbenoj uredbi (EU) 2018/2019 mijenja se u skladu s Prilogom I. ovoj Uredbi.
         
         
            Članak 2.
            Izmjena Provedbene uredbe (EU) 2020/1213
            Prilog Provedbenoj uredbi (EU) 2020/1213 mijenja se u skladu s Prilogom II. ovoj Uredbi.
         
         
            Članak 3.
            Stupanje na snagu
            Ova Uredba stupa na snagu trećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. ožujka 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 317, 23.11.2016., str. 4.
         
         
            (2)  Provedbena uredba Komisije (EU) 2018/2019 od 18. prosinca 2018. o utvrđivanju privremenog popisa visokorizičnog bilja, biljnih proizvoda ili drugih predmeta u smislu članka 42. Uredbe (EU) 2016/2031 te popisa bilja za koje nije obvezan fitosanitarni certifikat za unos u Uniju u smislu članka 73. te uredbe (SL L 323, 19.12.2018., str. 10.).
         
            (3)  Provedbena uredba Komisije (EU) 2018/2018 оd 18. prosinca 2018. o utvrđivanju posebnih pravila u vezi s postupkom koji treba slijediti kako bi se provela procjena rizika visokorizičnog bilja, biljnih proizvoda i drugih predmeta u smislu članka 42. stavka 1. Uredbe (EU) 2016/2031 Europskog parlamenta i Vijeća (SL L 323, 19.12.2018., str. 7.).
         
            (4)  Provedbena uredba Komisije (EU) 2020/1213 оd 21. kolovoza 2020. o fitosanitarnim mjerama za unos u Uniju određenog bilja, biljnih proizvoda i drugih predmeta koji su uklonjeni iz Priloga Provedbenoj uredbi (EU) 2018/2019 (SL L 275, 24.8.2020., str. 5.).
         
            (5)  Odbor PLH EFSA-e (Odbor za zdravlje bilja Europske agencije za sigurnost hrane), Scientific Opinion on the Commodity risk assessment of Juglans regia plants from Turkey (Znanstveno mišljenje o procjeni rizika robe za bilje vrste Juglans regia iz Turske). EFSA Journal 2021.;19(6):6665, 99 str. https://doi.org/10.2903/j.efsa.2021.6665.
         
            (6)  Odbor PLH EFSA-e, Scientific Opinion on the commodity risk assessment of Nerium oleander plants from Turkey (Znanstveno mišljenje o procjeni rizika robe za bilje vrste Nerium oleander iz Turske). EFSA Journal 2021.;19(5):6569, 34 str. https://doi.org/10.2903/j.efsa.2021.6569.
         
            (7)  Odbor PLH EFSA-e, Scientific Opinion on the commodity risk assessment of Robinia pseudoacacia plants from Turkey (Znanstveno mišljenje o procjeni rizika robe za bilje vrste Robinia pseudoacacia iz Turske). EFSA Journal 2021.;19(5):6568, 54 str. https://doi.org/10.2903/j.efsa.2021.6568.
         
            (8)  Provedbena uredba Komisije (EU) 2019/2072 od 28. studenoga 2019. o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje te o stavljanju izvan snage Uredbe Komisije (EZ) br. 690/2008 i izmjeni Provedbene uredbe Komisije (EU) 2018/2019 (SL L 319, 10.12.2019., str. 1.).
         
            (9)  Sporazum Svjetske trgovinske organizacije o primjeni sanitarnih i fitosanitarnih mjera (donesen 15. travnja 1994., stupio na snagu 1. siječnja 1995.), 1867 UNTS 493 („Sporazum o SPS-u”).
      
      
         
            PRILOG I.
            U Prilogu Provedbenoj uredbi (EU) 2018/2019, u točki 1., drugi stupac („Opis”) u tablici mijenja se kako slijedi:
            
                        1.
                     
                     
                        unos za „Juglans L.” zamjenjuje se sljedećim:
                        „Juglans L., osim biljaka za sadnju starih najviše dvije godine, golog korijenja, bez lišća i maksimalnog promjera 2 cm (mjereno pri dnu stabljike), vrste Juglans regia L., podrijetlom iz Turske”;
                     
                  
                        2.
                     
                     
                        unos za „Nerium L.” zamjenjuje se sljedećim:
                        „Nerium L., osim biljaka za sadnju starih najviše četiri godine vrste Nerium oleander L., podrijetlom iz Turske”;
                     
                  
                        3.
                     
                     
                        unos „Robinia L., osim cijepljenih biljaka u stanju mirovanja, golog korijenja, maksimalnog promjera 2,5 cm, namijenjenih za sadnju, vrste Robinia pseudoacacia L., podrijetlom iz Izraela” zamjenjuje se sljedećim:
                        „Robinia L., osim cijepljenih biljaka za sadnju u stanju mirovanja, golog korijenja i maksimalnog promjera 2,5 cm, vrste Robinia pseudoacacia L., podrijetlom iz Izraela i osim biljaka za sadnju starih najviše sedam godina i maksimalnog promjera 25 cm, vrste Robinia pseudoacacia, podrijetlom iz Turske”.
                     
                  
      
      
         
            PRILOG II.
            Prilog Provedbenoj uredbi (EU) 2020/1213 mijenja se kako slijedi:
            
                        1.
                     
                     
                        nakon unosa „Neukorijenjene reznice bilja za sadnju vrste Jasminum polyanthum Franchet” umeću se sljedeći unosi:
                        
                                    Bilje, biljni proizvodi i drugi predmeti
                                 
                                 
                                    Oznaka KN
                                 
                                 
                                    Treće zemlje podrijetla
                                 
                                 
                                    Mjere
                                 
                              
                                    „Juglans regia L., biljke za sadnju stare najviše dvije godine, golog korijenja, bez lišća i maksimalnog promjera 2 cm (mjereno pri dnu stabljike)
                                 
                                 
                                    ex 0602 20 20 
                                 
                                 
                                    Turska
                                 
                                 
                                    
                                                (a)
                                             
                                             
                                                Službena izjava u kojoj je navedeno sljedeće:
                                                
                                                            i.
                                                         
                                                         
                                                            bilje nije zaraženo štetnim organizmima Euzophera semifuneralis, Garella musculana i Lasiodiplodia pseudotheobromae;
                                                         
                                                      
                                                            ii.
                                                         
                                                         
                                                            službenim inspekcijskim pregledima provedenima u odgovarajućim intervalima od početka ciklusa proizvodnje bilja utvrđeno je da u proizvodnoj jedinici nisu prisutni štetni organizmi Euzophera semifuneralis, Garella musculana i Lasiodiplodia pseudotheobromae;
                                                         
                                                      
                                                            iii.
                                                         
                                                         
                                                            uspostavljen je sustav kojim se osigurava da su alati za cijepljenje i obrezivanje dezinficirani kako bi bili slobodni od štetnog organizma Lasiodiplodia pseudotheobromae prije unošenja u proizvodnu jedinicu te da su cijepljene ili obrezane biljke podvrgnute odgovarajućem tretmanu kako bi se spriječilo unošenje štetnog organizma Lasiodiplodia pseudotheobromae na reznicama; i
                                                         
                                                      
                                                            iv.
                                                         
                                                         
                                                            neposredno prije izvoza pošiljke bilja podvrgnute su službenom inspekcijskom pregledu za otkrivanje prisutnosti štetnih organizama Euzophera semifuneralis i Garella musculana, posebno na stabljikama i granama biljaka, pri čemu je veličina uzorka za pregled bila takva da omogući barem otkrivanje razine zaraze od 1 % s razinom pouzdanosti od 99 %, te službenom inspekcijskom pregledu za otkrivanje prisutnosti organizma Lasiodiplodia pseudotheobromae, uključujući nasumično uzorkovanje i ispitivanje bilja;
                                                         
                                                      
                                          
                                                (b)
                                             
                                             
                                                Fitosanitarni certifikati za to bilje u rubrici „Dopunska izjava” uključuju:
                                                
                                                            i.
                                                         
                                                         
                                                            sljedeću izjavu: „Pošiljka je u skladu s Provedbenom uredbom (EU) 2020/1213.”;
                                                         
                                                      
                                                            ii.
                                                         
                                                         
                                                            podatke o registriranim proizvodnim jedinicama.”
                                                         
                                                      
                                          
                              
                                    
                                       „Nerium oleander L., biljke za sadnju stare najviše četiri godine
                                 
                                 
                                    ex 0602 90 45 
                                    ex 0602 90 46 
                                    ex 0602 90 47 
                                    ex 0602 90 70 
                                    ex 0602 90 91 
                                 
                                 
                                    Turska
                                 
                                 
                                    
                                                (a)
                                             
                                             
                                                Službena izjava:
                                                
                                                            i.
                                                         
                                                         
                                                            bilje nije zaraženo štetnim organizmom Phenacoccus solenopsis;
                                                         
                                                      
                                                            ii.
                                                         
                                                         
                                                            službenim inspekcijskim pregledima provedenima u odgovarajućim intervalima od početka ciklusa proizvodnje bilja utvrđeno je da u proizvodnoj jedinici nije prisutan štetni organizam Phenacoccus solenopsis; i
                                                         
                                                      
                                                            iii.
                                                         
                                                         
                                                            neposredno prije izvoza pošiljke bilja podvrgnute su službenom inspekcijskom pregledu za otkrivanje prisutnosti štetnog organizma Phenacoccus solenopsis, pri čemu je veličina uzorka za pregled bila takva da omogući barem otkrivanje razine zaraze od 1 % s razinom pouzdanosti od 99 %;
                                                         
                                                      
                                          
                                                (b)
                                             
                                             
                                                Fitosanitarni certifikati za to bilje u rubrici „Dopunska izjava” uključuju:
                                                
                                                            i.
                                                         
                                                         
                                                            sljedeću izjavu: „Pošiljka je u skladu s Provedbenom uredbom (EU) 2020/1213.”;
                                                         
                                                      
                                                            ii.
                                                         
                                                         
                                                            podatke o registriranim proizvodnim jedinicama.”
                                                         
                                                      
                                          
                              
                  
                        2.
                     
                     
                        nakon unosa „Cijepljene biljke vrste Robinia pseudoacacia, u stanju mirovanja, golog korijenja, namijenjene za sadnju, maksimalnog promjera 2,5 cm” dodaje se sljedeći unos:
                        
                                    Bilje, biljni proizvodi i drugi predmeti
                                 
                                 
                                    Oznaka KN
                                 
                                 
                                    Treće zemlje podrijetla
                                 
                                 
                                    Mjere
                                 
                              
                                    „Robinia pseudoacacia L., biljke za sadnju stare najviše sedam godina i maksimalnog promjera 25 cm
                                 
                                 
                                    ex 0602 90 41 
                                    ex 0602 90 45 
                                    ex 0602 90 46 
                                    ex 0602 90 48 
                                 
                                 
                                    Turska
                                 
                                 
                                    
                                                (a)
                                             
                                             
                                                Službena izjava:
                                                
                                                            i.
                                                         
                                                         
                                                            bilje nije zaraženo štetnim organizmom Pochazia shantungensis;
                                                         
                                                      
                                                            ii.
                                                         
                                                         
                                                            službenim inspekcijskim pregledima provedenima u odgovarajućim intervalima od početka ciklusa proizvodnje bilja utvrđeno je da u proizvodnoj jedinici nije prisutan štetni organizam Pochazia shantungensis; i
                                                         
                                                      
                                                            iii.
                                                         
                                                         
                                                            neposredno prije izvoza pošiljke bilja podvrgnute su službenom inspekcijskom pregledu za otkrivanje prisutnosti štetnog organizma Pochazia shantungensis, pri čemu je veličina uzorka za pregled bila takva da omogući barem otkrivanje razine zaraze od 1 % s razinom pouzdanosti od 99 % za svaki štetni organizam;
                                                         
                                                      
                                          
                                                (b)
                                             
                                             
                                                Fitosanitarni certifikati za to bilje u rubrici „Dopunska izjava” uključuju:
                                                
                                                            i.
                                                         
                                                         
                                                            sljedeću izjavu: „Pošiljka je u skladu s Provedbenom uredbom (EU) 2020/1213.”;
                                                         
                                                      
                                                            ii.
                                                         
                                                         
                                                            podatke o registriranim proizvodnim jedinicama.”